
Ministerul Mediului şi Schimbarilor Climatice
Agenţia Naţională pentru Protecţia Mediului
	Agenţia pentru Protecţia Mediului Constanţa



Decizia etapei de incadrare - PROIECT

Nr. 9837RP /19.04.2013

HYPERLINK \l "#"Ca urmare a solicitării de emitere a acordului de mediu adresate de SC PROSPECTIUNI SA pentru SC CHEVRON ROMANIA EXPLORATION AND PRODUCTION SRL, cu sediul in Bucuresti, Piata Presei Libere nr. 3-5, sector 1, înregistrată la Agenţia pentru Protecţia Mediului Constanţa cu nr. 9837RP din 09.08.2012, avand in vedere completarile depuse cu numarul de inregistrare 1865RP/16.04.2013, HYPERLINK \l "#"în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare,

Agenţia pentru Protecţia Mediului Constanţa decide, ca urmare a reparcurgerii etapei de incadrare desfăşurata în cadrul şedinţei C.A.T. din data de  18.04.2013, că proiectul PROSPECTIUNE SEISMICA BIDIMENSIONALA IN PERIMETRUL EX 18 VAMA VECHE, propus a se realiza in jud. Constanta, intre localitatile Tufani (Independenta) – Vanatori (Pecineaga) – Vama Veche (Limanu), pana la Furnica (Dumbraveni), nu se supune evaluării impactului asupra mediului si nu se supune evaluarii adecvate.
Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile H.G. nr. 445/2009, Anexa nr.2, pct. 10, lit. j. – nu se incadreaza.
b) în conformitate cu criteriile din Anexa nr. 3 a H.G. nr. 445/2009:

1. Caracteristicile proiectelor:
 La identificarea caracteristicilor proiectelor se iau în considerare următoarele aspecte:

a) mărimea proiectului – lucrarile de PROSPECTIUNE SEISMICA 2D se vor realiza in zona de sud a judetului Constanta, pe 25 linii seismice (profile seismice) paralele intre ele, avand o lungime totala de 500 km.
Generarea undelor seismice se face folosind doua metode:

- vibrare controlata folosind echipament specific (vibratoare, metoda Vibroseis) care se va utiliza pentru 90% din totalul de puncte de generare din perimetru;

- detonarea controlata folosind material exploziv care se utiliza pentru 10% din totalul de puncte de generare din perimetru. ;

Vibrarea controlata:

Se pozitioneaza utilaje specializate (vibratoare ) pe locatiile stabilite de grupul tehnologic si la impulsul electric al statiei se porneste, cu ajutorul unui sistem hidraulic, vibrarea controlata a placii metalice timp de 12 secunde. Pe fiecare locatie se pozitioneaza unul sau doua utilaje, iar stationarea lor dureaza atat cat dureaza vibrarea placii metalice (12 secunde), dupa care se deplaseaza mai departe pe profil catre urmatoarea locatie.
Detonarea controlata:

Brigada foraj executa in lungul profilului gauri de impuscare cu un diametru de 6-9 cm si cu o adancime de pana la 10-15 m folosind o instalatie montata pe un tractor . Se incarca  gaura de impuscare cu maxim 1,5 – 2 kg de material explosiv tip RIOSEIS, se leaga capsa electrica detonatoare, se etanseizeaza cu pamant (buraj) gaurile incarcate, evitand astfel pierderea energiei spre suprafata
In urma generarii semnalului seismic, unda seismica parcurge formatiunile geologice din adancime, se reflecta si se intoarce la suprafata unde este inregistrata de geofoni. Semnalul este transmis de geofon la statia seismica unde este esantionat si inregistrat digital in vederea prelucrarii ulterioare la centrul de calcul.
    b)  cumularea cu alte proiecte – nu este cazul;

    c)  utilizarea resurselor naturale – nu este cazul;

    c) producţia de deşeuri : nu sunt identificate deşeuri potenţial periculoase pentru mediu.

    d) emisiile poluante, inclusiv zgomotul şi alte surse de disconfort:  Sursele de zgomot si vibratii provin de la generarea semnalului acustic si de la autovehicule. Se pot inregistra valori ridicate ale nivelului de zgomot , doar cu caracter de impuls, de scurta durata, fiind incadrate in limitele legale.
    f) riscul de accident, ţinându-se seama în special de substanţele şi de tehnologiile utilizate:  redus - in timpul lucrarilor de prospectiune.
    2. Localizarea proiectelor

    Se ia în considerare sensibilitatea mediului în zona geografică posibil afectată de proiect, avându-se în vedere în special:

  2.1.utilizarea existentă a terenului: teren aflat in proprietatea persoanelor fizice, juridice sau in proprietatea Administratiilor Publice Locale.

    2.2.relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

    2.3. capacitatea de absorbţie a mediului, cu atenţie deosebită pentru:

a) zonele umede – nu este cazul.

b) zonele costiere –nu este cazul.

    c) zonele montane şi cele împădurite – nu este cazul.

    d) parcurile şi rezervaţiile naturale – nu este cazul.

    e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: nu este cazul.

    f) zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a – zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică : liniile seismice se situeaza la o distanta de aproximativ 1 km fata de ariile naturale protejate de interes comunitar sau national.

    g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situaţie;

    h) ariile dens populate: localitatile Tufani (Independenta) – Vanatori (Pecineaga) – Vama Veche (Limanu), pana la Furnica (Dumbraveni).
    i) peisajele cu semnificaţie istorică, culturală şi arheologică: nu este cazul.

        3. Caracteristicile impactului potenţial

    Se iau în considerare efectele semnificative posibile ale proiectelor, în raport cu criteriile stabilite la pct. 1 şi 2, cu accent deosebit pe:

a) extinderea impactului: aria geografică şi numărul persoanelor afectate – disconfort redus pentru locuitorii zonelor invecinate frontului de lucru.

b) natura transfrontalieră a impactului – proiect fără impact transfrontalier, liniile seismice se afla la o distanta de aproximativ 1 km fata de granita cu statul Bulgaria.

    c) mărimea şi complexitatea impactului –in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.

    d) probabilitatea impactului: redusa in timpul realizarii lucrarilor de executie, urmare a argumentelor menţionate la punctele 1 şi 2.

    e) durata, frecvenţa şi reversibilitatea impactului: impactul asupra mediului va fi redus si va exista in perioada desfasurarii lucrarilor de prospectiune. 

Condiţiile de realizare a proiectului:

a) împrejmuirea corespunzătoare a zonelor de lucru, montarea de avertizoare, etc;

b) in mod obligatoriu , accesul utilajelor , autovehiculelor , se va desfasura  cu masuri de protectie si/sau ocolire a zonelor rezidentiale; 

c) materialele necesare executarii lucrarilor propuse se depoziteaza in locuri bine stabilite, amenajate corespunzator, in vederea prevenirii poluarii solului/ subsolului;

d) se interzice afectarea sub orice forma a vecinatatilor amplasamentelor studiate;

e) se interzice depozitarea carburanţilor si substanţelor periculoase în zona aferenta amplasamentului;
f) se interzice spălarea utilajelor/vehiculelor în zona aferentă amplasamentului;

g) se vor respecta prevederile STAS 10009/1998 ;

h) interzicerea efectuarii de interventii la mijloacele de transport si echipamente la locul lucrarii, pentru a evita scapari accidentale de produs petrolier;

i) la terminarea lucrarilor, executantul are obligatia salubrizarii zonelor afectate de orice materiale si reziduuri;
j) in faza de realizare a proiectelor tehnice se face o prima recunoastere a aliniamentelor profilelor seismice pe hartile topografice pentru evidentierea problemelor de acces si de executie pe teren, evitandu-se obstacolele naturale, asezarile umane si alte obiective si constructii;
k) minimizarea numarului de surse de generare prin utilizarea materiilor explozive (detonare controlata). Acestea se vor folosi numai in situatiile in care pe teren apar eventuale constrangeri legate de morfologia terenului, accesul vibratorului, cerinte ale proprietarilor de terenuri sau alte constrangeri locale, dar nu se vor folosi in mai mult de 10% din totalul de puncte de generare din perimetru;

l) se vor respecta distantele legale de siguranta stabilite in Normele pentru depozitarea, transportul si folosirea materiilor explozive fata de locuinte si constructii industriale, cai ferate, linii aeriene de telefon, electrice;
m) se vor respecta distantele de siguranta fata de apele de suprafata si subterane in conformitate cu Legea apelor Nr. 107/1996 cu aprobarile si modificarile ulterioare ;
n) se interzice introducerea de substante chimice in apele de suprafata sau subterane;
o) se interzice desfasurarea lucrarilor in perioadele cu precipitatii abundente, cu sol foarte umed, in vederea evitarii poluarii apei freatice;
p) indepartarea vegetatiei si a stratului de sol fertil nu se realizeaza mai mult decat este necesar;
q) se interzice orice forma de recoltare, capturare, distrugere, vatamare sau ucidere a exemplarelor aflate in mediul lor natural, in oricare dintre stadiile ciclului lor biologic; 
r) se interzice deteriorarea si/sau distrugerea locurilor de reproducere ori de odihna; 
s) se interzice recoltarea florilor si a fructelor, culegerea, taierea, dezradacinarea sau distrugerea cu intentie a plantelor in habitatele lor naturale, in oricare dintre stadiile ciclului lor biologic.
t) în conformitate cu prevederile art. 15, alin. 2 lit. a) din O.U.G. nr. 195/2005 privind protecţia mediului aprobată cu modificări şi completări prin Legea nr. 265/2006, cu modificările şi completările ulterioare, titularul are obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi modificări ale condiţiilor care au stat la baza emiterii actelor de reglementare, înainte de realizarea modificării. Până la adoptarea unei decizii de către autoritatea competentă, este interzisă  realizarea proiectului, care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare)

Proiectul propus nu necesită parcurgerea celorlalte etape ale procedurii de evaluare a impactului asupra mediului si ale procedurii de evaluare adecvata.

            Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.
     DIRECTOR EXECUTIV,                                             ŞEF SERVICIU A.A.A, 

    Lavinia Monica ZAHARIA                                                  Catiusa TOMPOS
NOTA: redactat in trei (3) exemplare.

